Perfekt av Jansrud: – Han er best i verden
– Det er veldig spennende og det som gjør alpint veldig interessant. Det er konkurranse om de få hundredelene. Jeg kjørte bra på toppen, men jeg ble dratt mye lenger ned etter Hausbergkanten enn det jeg tenkte, sier Jansrud til NRK etter det 75. Hahnenkamm-rennet i Kitzbühel. VG Direkte:Vi fulgte rennet løper for løper her!* 24. januar: Utfor (i Kitzbühel, Østerrike) * 20. desember: Super-G (i Val Gardena, Italia) * 5. desember: Utfor (i Beaver Creek, Colorado) * 30. november: Super-G (i Lake Louise, Canada) * 29. november: Utfor (i Lake Louise, Canada) * Jansrud har totalt åtte verdenscupseirer i karrieren. De tre første kom i Kvitfjell i 2012 og 2014. Etter at Jansrud kjørte inn til ledelse fra startnummer 18, var italieneren Dominik Paris en av få som kunne ta fra nordmannen seieren i Kitzbühel.Paris lå 25 hundredeler bak Jansrud ved første passering, ledet med fem hundredeler ved neste, ledet med 23 ved siste, men kom i mål to hundredeler bak nordmannen. – Dette var veldig bra kjøring av Kjetil som var utrolig gøy å se på. Han er en god skiløper nå. Jeg syns det var en veldig god løsning å flytte ned starten, men tror ikke Kjetil tenker på slike ting når han er i så god form som nå. Han kjører fort uansett. Kjøringen hans er veldig solid nå. Det er utrolig imponerende, og det er vanvittig gøy å se på hvordan han bruker energien og kreftene til å få fart. Kult å se på, sier Lasse Kjus til VG. Jansrud, som var raskest på begge treningskjøringene tidligere i uken, men skuffet i superkombinasjonen fredag, fikk en god klem av skadde Aksel Lund Svindal i målområdet. – Han er best i verden. Enkelt og greit. Han har tatt steget dit nå, sier Svindal til VG. – Kan han vinne to VM-gull? – Alle kan vinne to. Vanskelig å svare på, men alt er mulig. Han er ranket som nummer én i verden på begge disipliner. Han er den de andre må slå for å vinn.Franskmannen Guillermo Fayed ligger på tredjeplass 21 hundredeler bak Jansrud. Det ble ingen såkalt «fullengdeutfor» - altså det ekte Hahnenkamm-rennet - i Kitzbühel lørdag. Tett tåke førte til at verdenscuputforen måtte gjennomføres i en sterkt forkortet utgave. Rennet skulle egentlig ha startet 11.45 og ble først utsatt til 12.15 og deretter til 12.45, 13.15 og 13.30. Starten ble flyttet ned til Seidelalmhoppet slik at tradisjonelle partier som «Mausefalle» og «Steilhang» utgikk. Triumfen var Norges fjerde utforseier i Kitzbühel. Atle Skårdal vant i 1990 i såkalt sprintutfor med to omganger. Lasse Kjus vant fullengdeutfor i 2004 (med én hundredel) og en sprintutfor samme sted.
Kjetil Jansrud (29) fikk en god klem av Aksel Lund Svindal (32) etter å ha slått Dominik Paris (25) med to hundredeler.